CELEX: 42012X0107(06)
Language: hu
Date: 2012-01-07 00:00:00
Title: Az Egyesült Nemzetek Szervezete Európai Gazdasági Bizottsága (ENSZ-EGB) 89. sz. előírásának 2008. és 2010. évi módosítása – Egységes előírások a következők jóváhagyásához: I. Járművek, a legnagyobb sebesség korlátozása vagy a beállítható sebességkorlátozási funkció tekintetében – II. Járművek, a jóváhagyott típusú sebességkorlátozó készülékek vagy beállítható sebességkorlátozó készülékek beszerelése tekintetében – III. Sebességkorlátozó készülékek vagy beállítható sebességkorlátozó készülékek

7.1.2012   
            
            
               HU
            
            
               Az Európai Unió Hivatalos Lapja
            
            
               L 4/25
            
         A nemzetközi közjog szerint kizárólag az eredeti ENSZ-EGB szövegnek van joghatása. Ennek az előírásnak az állapota és hatálybalépésének időpontja az ENSZ-EGB TRANS/WP.29/343 sz. státusdokumentumának legutóbbi változatában ellenőrizhető a következő weboldalon:
   http://www.unece.org/trans/main/wp29/wp29wgs/wp29gen/wp29fdocstts.html
   Az Egyesült Nemzetek Szervezete Európai Gazdasági Bizottsága (ENSZ-EGB) 89. sz. előírásának 2008. és 2010. évi módosítása – Egységes előírások a következők jóváhagyásához:
   
               I.
            
            
               Járművek, a legnagyobb sebesség korlátozása vagy a beállítható sebességkorlátozási funkció tekintetében
            
         
               II.
            
            
               Járművek, a jóváhagyott típusú sebességkorlátozó készülékek vagy beállítható sebességkorlátozó készülékek beszerelése tekintetében
            
         
               III.
            
            
               Sebességkorlátozó készülékek vagy beállítható sebességkorlátozó készülékek
            
         A Hivatalos Lapban kihirdetett (HL L 158., 2007.6.19., 1. o.) 89. számú előírás módosítása
   Az előírás tartalmazza a következőket:
   
                
            
            
               Az előírás eredeti változatának 1. helyesbítése – hatálybalépés időpontja: 2008. március 12.
            
         
                
            
            
               Az előírás eredeti változatának 2. kiegészítése – hatálybalépés dátuma: 2011. január 30.
            
         
      Az előírás fő szövegének módosítása
   
   Az 1.1.1. szakasz a következőképpen módosul:
   
      
                  „1.1.1.
               
               
                  I. rész: A sebességkorlátozó készülékkel felszerelt M2, M3, N2 és N3
                     (1) kategóriájú(2) járművek, az ezen előírás III. részével összhangban külön jóvá nem hagyott beállítható sebességkorlátozó készülékkel felszerelt M és N kategóriájú járművek, illetve az úgy tervezett vagy felszerelt járművek, melyek részegységei teljesen vagy részlegesen betöltik a sebességkorlátozó vagy a beállítható sebességkorlátozó készülék funkcióját.”
               
            
   Az 1.1.2. szakasz a következőképpen módosul:
   
      
                  „1.1.2.
               
               
                  II. rész: Sebességkorlátozó készülék M2, M3, N2 és N3 kategóriájú járművekbe való beszerelése és az ezen előírás III. részével összhangban jóváhagyott típusú, beállítható sebességkorlátozó készülék M és N kategóriájú járművekbe való beszerelése.”
               
            
   Az 1.1.3. szakasz a következőképpen módosul:
   
      
                  „1.1.3.
               
               
                  III. rész: Az M2, M3, N2 és N3 kategóriájú járművekbe való beszerelésre szánt sebességkorlátozó készülékek és az M és N kategóriájú járművekbe való beszerelésre szánt beállítható sebességkorlátozó készülékek.”
               
            
   Az 1.2.1. szakasz a következőképpen módosul:
   
      
                  „1.2.1.
               
               
                  A sebességkorlátozó készülék vagy funkció az M2, M3, N2 és N3 kategóriájú járművek legnagyobb sebességét korlátozza.”
               
            
   Az 1.2.2. szakasz a következőképpen módosul:
   
      
                  „1.2.2.
               
               
                  Ha a járművön van beállítható sebességkorlátozó készülék vagy funkció, akkor annak, amikor be van kapcsolva, az M és N kategóriájú járművek sebességét a járművezető által szándékosan beállított sebességre kell korlátoznia.”
               
            
   Az 1.2.3. szakaszt el kell hagyni.
   A 2.1.3. szakasz a következőképpen módosul:
   
               „2.1.3.
            
            
               »Stabilizált sebesség (Vstab)«: az előírás 5. melléklete 1.1.4.2.3.3. szakaszában és 6. melléklete 1.5.4.1.2.3. szakaszában meghatározott átlagsebesség;”
            
         Az 5.1. szakasz a következőképpen módosul:
   
      
                  „5.1.
               
               
                  A sebességkorlátozó készülékkel felszerelt M2, M3, N2 és N3 kategóriájú járművekre vonatkozó követelmények.”
               
            
   
      A mellékletek módosítása
   
   A 6. mellékletben az 1.5.4.1.1.3. szakasz a következőképpen módosul:
   
               „1.5.4.1.1.3.
            
            
               a stabilizált sebességre vonatkozó, az 1.5.4.1.2. szakaszban meghatározott feltételeket a Vstab elérését követő 10 s-on belül el kell érni;”
            
         A 6. mellékletben az 1.5.4.1.2.1. szakasz a következőképpen módosul:
   
               „1.5.4.1.2.1.
            
            
               a sebesség nem térhet el 3 km/h-nál nagyobb mértékben a Vstab-tól;”